Na Moolelo mai ka Kaao no Laieikawai. 



MOKUNA I. 

 No AioHiKUPUA. — No Haunaka. 



HE KANAKA ikaika o Aiohikupua i ke kui a me ka mokomoko. la ia i hole ai 

 mai Maui aku a pae ma Kauhola i Kohala, e mokomoko ana o Hinakahua. 

 Kahi o na kanaka a pan e piha ana. Ilaila o Ihuanu, he kanaka ikaika no Kohala 

 i ke kui. 



A pae o Aiohikupua ma Kohala, pii aku la lakou e ike i ka mokomoko. A hiki 

 lakou, oili mai la o Ihuanu, a kahea mai la: "Owai mai ma kela aoao e mokomoko mai 

 me a'u," aohe kanaka aa mai, ua makau ia o Ihuanu e na mea a pau loa. A pan ka 

 olelo ana a Ihuanu, huli ae la ia a olelo mai ia Aiohikupua: "E ka malihini, e pono 

 paha ke lealea." A lohe o Aiohikupua i keia leo o Ihuanu, hele aku la ia a kokoke, a 

 olelo aku la : "E ke kamaaina ! ua noi mai oe ia"u, e lealea kaua. A eia hoi ka'u ia oe. I 

 elua ma kou aoao, hui pu me oe, akolu. Alalia, akolu oukou, e aho ia mikomiko iho ka 

 malihini." A lohe o Ihuanu i keia olelo a Aiohikupua, olelo mai la ia: "He oi oe o ke 

 kanaka olelo hookano. Owau no ka oi mamua o na mea a pau o Kohala nei, a ke olelo 

 mai nei oe i ekolu aku makou ma kekahi aoao, a i hookahi oe. He keu oe o ke kanaka 

 wahahee, heaha la oe i kuu manao." 



I aku o Aiohikupua i kana olelo kaena i mua o Ihuanu: "Aole au e ku aku ana 

 e kui me oe, ke ku ole mai oukou ekolu i mua o'u. A heaha la oe a me ka lehulehu ia'u.-' 

 e hiki ia'u ke hoolilo i keia aha i mea ole, i loko o kuu lima hema." A no keia olelo a 

 Aiohikupua, hele mai la kekahi koa ikaika a ma ke kua o Aiohikupua. Olelo mai la: "E! 

 mai olelo aku oe ia Ihuanu, o ko Kohala oi no kela, aohe puko momona ia ia." Ia vva, 

 huli ae la o Aiohikupua a papale ae la. Ia wa no make loa ua kanaka ala. Hele mai la 

 kekahi mau koa a ma ke kua o Ihuanu, a olelo mai la : "E Ihuanu, ke ike nei makou, aole 

 e lanakila ana ko kakou aoao i keia la. Ma kuu manao paa, o ka malihini ke lanakila 

 ana. No ka mea, ua make ko kakou kanaka, i pale wale ia mai nei no, o ka make ia. 

 Nolaila, ke noi aku nei au e hui ka aha, e pau ka mokomoko ana, a me kou aa ana i ka 



malihini, a e aloha olua me ka lulu lima ana, alalia oe ola." Ma keia olelo, ua hoaa ia ko 



(407) 



